ธปท.ยกระดับผู้ประกอบธุรกิจนายหน้าซื้อขายเงินตราต่างประเทศ
ธปท.เร่งยกระดับผู้ประกอบธุรกิจนายหน้าซื้อขายเงินตราต่างประเทศให้เป็นมาตรฐานสากล  จะให้บริการได้ต้องได้รับอนุญาตจากกระทรวงการคลังก่อน เพื่อรักษาเสียรภาพตลาดเงิน กำหนดให้
3 ต.ค. 2560

ธปท.เร่งยกระดับผู้ประกอบธุรกิจนายหน้าซื้อขายเงินตราต่างประเทศให้เป็นมาตรฐานสากล  จะให้บริการได้ต้องได้รับอนุญาตจากกระทรวงการคลังก่อน เพื่อรักษาเสียรภาพตลาดเงิน กำหนดให้  น.ส.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) กล่าวว่า กระทรวงการคลัง และ ธปท. ได้ออกประกาศกระทรวงการคลังและประกาศเจ้าพนักงานควบคุมการแลกเปลี่ยนเงิน  เพื่อให้มีการกำกับดูแลผู้ประกอบธุรกิจนายหน้าซื้อขายเงินตราต่างประเทศที่ให้บริการจับคู่ธุรกรรมซื้อขายแลกเปลี่ยนเงินตราต่างประเทศของลูกค้าที่เป็นสถาบันการเงิน  ให้สอดคล้องกับการกำกับดูแลของธนาคารกลางอื่นๆ ในภูมิภาครวมทั้งให้มีกระบวนการปฏิบัติงานที่เป็นมาตรฐานเทียบเท่าระดับสากล อันจะเป็นประโยชน์ต่อการรักษาเสถียรภาพตลาดเงินตราต่างประเทศของไทย โดยผู้ที่ประสงค์จะประกอบธุรกิจนายหน้าซื้อขายเงินตราต่างประเทศที่ให้บริการลูกค้าที่เป็นสถาบันการเงินจะต้องได้รับใบอนุญาตจากกระทรวงการคลังก่อนทั้งนี้ เมื่อวันที่ 21 ก.ย.2560 กระทรวงการคลังได้ให้ใบอนุญาตประกอบธุรกิจเป็นนายหน้าซื้อขายเงินตราต่างประเทศจำนวน 7 ราย ได้แก่  1) บริษัท อีลิทพาร์ทเนอร์ส  2) บริษัท เอเอฟเอส (ประเทศไทย  3) บริษัท เทรดิชั่น สยาม (โบรคเกอร์ส) 4) บริษัท ไอแคป-เอพี (ประเทศไทย) 5) บริษัท ศศิธร อินเตอร์เนชั่นแนล  6) รอยเตอร์ ทรานแซคชัน เซอร์วิสเซส ลิมิเต็ด และ 7) บริษัท วอลล์สตรีท ทัลเลทท์ พรีบอนน์  สำหรับสถาบันการเงินที่ประสงค์จะทำธุรกรรมซื้อหรือขายเงินตราต่างประเทศเพื่อแลกกับเงินบาท เช่น FX/THB spot หรือ swap กับคู่ค้าที่เป็นสถาบันการเงินไทยหรือต่างประเทศ (Interbank) ผ่านนายหน้าซื้อขายเงินตราต่างประเทศ ให้สถาบันการเงินทำธุรกรรมดังกล่าวผ่านนายหน้าซื้อขายเงินตราต่างประเทศที่ได้รับใบอนุญาตประกอบธุรกิจเป็นนายหน้าซื้อขายเงินตราต่างประเทศจากกระทรวงการคลังเท่านั้น  โดยผู้ที่ประสงค์จะขอใบอนุญาตดังกล่าวสามารถยื่นขอได้ที่ธปท. เพื่อจะได้เสนอให้กระทรวงการคลังพิจารณาต่อไป